Salvøy er noe over 300 mål og den høyeste toppen er 17 meter over havet. Rundt øya ligger mange holmer og skjer; Dyrholen, litle Tvilaupeholmen, Klobbenesholmen, Porsholmane, Kisteholmen, Hedleholmen og Taravikholmen, Herraskjer, Børyskjerå og Vestraskjer. Mellom Salvøy og Karmøy ligger Ospøynå. Øya er knyttet til fastlandet med en fylling til Ospøynå og derfra en bru til Karmøy.